बस स्टैंड के पास गर्भवती पर 3 युवकों ने किया चाकू से हमला
इटारसी| रेलवे स्टेशन रोड पर बस स्टैंड के पास मंगलवार काे सिटी थाने से 300 मीटर की दूरी पर तीन युवकों ने एक गर्भवती महिला पर चाकू से हमला कर दिया। इससे महिला जमीन पर गिरकर बेहोश हाे गई। पीपल मोहल्ला की सोनीबाई पति संतोष केवट (23) को सरकारी अस्पताल में भर्ती कराया। घटना के बाद आरोपी भाग गए। पुलिस ने धर्मेंद्र भदौरिया के खिलाफ केस दर्ज किया। सोनीबाई ने बताया भाई रोशन केवट का सोमवार को कलारी के पास कुछ युवकों से झगड़ा हुआ था। रोशन बदला लेने के लिए घर से निकला। बहन सोनी, मनीषा व बबीता के साथ उसे ढूंढने निकली थी। सोनी बाई ने बताया सुबह 10.30 बजे बस स्टैंड से लगी कलारी के सामने पहुंची तो 3 युवक रोशन को चाकू दिखाकर गाली-गलौज कर रहे थे। तभी उन्होंने हमला कर दिया।
hin_Deva hin_Deva